钦定古今图书集成/明伦汇编/氏族典/第192卷 > 《廖用贤尚友录》 > 姚苌
## 钦定古今图书集成/明伦汇编/氏族典/第192卷 > 《廖用贤尚友录》 > 姚苌

按《晋书姚苌载记》，“苌字景茂，弋仲第二十四子也。少聪哲，多权略，廓落任率，不修行业，诸兄皆奇之。随襄
征伐，每参大谋。及襄死，苌率诸弟降于苻生。苻坚以
苌为扬武将军，历左卫将军，陇东、汲郡、河东、武都、武
威、巴西、扶风太守，宁幽兖三州刺史，复为扬武将军、
步兵校尉，封益都侯，为坚将累有大功。及苻坚寇晋”，
以苌为龙骧将军、督益梁州诸军事。坚既败，慕容泓
起兵叛坚，苌为泓所败，惧，奔渭北，遂如马牧。西州豪
族咸推苌为盟主。苌乃以太元九年自称大将军、大
单于、万年秦王，年号白雀。以太元十一年僭即皇帝
位于长安，改元曰建初，国号大秦。以太元十八年死，
时年六十四，在位八年，伪谥武昭皇帝，庙号“太祖。”